O termin dopache (d'o verbo anglés dope, «endrogar») s'utiliza cheneralment para definir l'uso de substancias u metodos prohibius en o esporte. Manimenos, dende a introducción d'o Codigo Mundial Antidopache por l'Achencia Mundial Antidopache (WADA-AMA) en l'anyo 2003, con una nueva edición en o 2009 y unatra en o 2015, o concepto s'ha enamplau y s'aplica quan se comete qualsiquiera d'as infraccions d'as normas antidopache descritas en dito codigo. Dende l'1 de chinero de 2015 ha prencipiau a rechir o Codigo Mundial 2015 que tien cambeos importants respective a las dos versions anteriors.